Varde: Der går på sociale medier rygter om, at en mystisk norsk hundesygdom har nået Varde. Cirka 20 norske hunde er døde som følge af en epidemi, som giver dyrene blodig diaré. Det er dyrehospitalet AniCura i Varde, der er epicentret for disse rygter.

På Facebook skriver AniCura i Varde:

"Facebook er et stærkt medie, og der er desværre lavet forskellige opslag rundt omkring på Facebook med manglende og i nogle tilfælde endda også forkerte informationer - baseret på en ”formodet” episode her på AniCura Varde Dyrehospital

Fødevarestyrelsen er underrettet om pågældende patient. Den melder tilbage, at der på nuværende tidspunkt ikke er grund til bekymring.

I Danmark er det Fødevarestyrelsens opgave at håndtere eventuelle mistænker om epidemier

Denne historie er eskaleret. Fødevarestyrelsen er underrettet. Der er på nuværende tidspunkt ingen grund til bekymring i forhold til hundene i Danmark

Ved eventuelle spørgsmål henviser vi til Fødevarestyrelsen"